شەفەق نیوز/ فڕۆکەیل جەنگی تورکیا، ئمڕوو جمعە، بمباران تونێلیگ کرد ک ئەندامەیل پەکەکە لە پارێزگای دهۆک وەکاری تێەرن.
سەرچەوەیگ حکومەتی لە ناحیەی جمانکی سەروە قەزای عمادیە خەوەردار ئاژانس شەفەق نیوز کرد ک فڕۆکەیل تورکیا بمباران تونێلیگ کردن ک لەلایەن ئەندامەیل پەکەکە دروس کریاگە.
سەرچەوەگە وتیش؛ فڕۆکە جەنگییەگان بمباران تونێلەگە وە سێ مووشەک کردن ک هالە ئاوای کرێ لە خوەرهەڵات ناحیەگە، و دیاری کرد ک بمبارانەگە زەخمدار دوو مناڵ کرد لە نزیک شوون بمبارانەگە بوین.
